### 17.    Beslutning om flydebro for Kajakker Røsnæs havn

**Åbent**

Sagsnr.: 326-2021-5953        J.nr.: 08.03.00           Dokumentnr.:
326-2021-49257

**Sagstype**

Beslutning.

**Resume og sagens baggrund**

På Dialogforum for de kommunale havnes møde den 20. oktober
2020 drøftede man en henvendelse, fra kajakklubben på [adresse], om placering af
en flydebro til brug for kajakker. Dialogforum besluttede at sende sagen til
Teknik- og Miljøudvalget med henblik på endelig beslutning.

**Indstillinger**

Chefen for Plan, Byg og Miljø indstiller, at der gives
tilladelse til at placere en flydebro i havnebassinet i [adresse].

**Behandling**

Teknik- og Miljøudvalget.

**Sagsfremstilling**

Det har længe været et ønske fra kajakklubbens side, at der
etableres en flydebro, så isætning med mere bliver lettere. Kajakklubben har
selv flydebroen, men har behov for et sted at placere den (bilag 2).

På mødet i dialogforum blev forskellige muligheder drøftet.
Kajakklubben har sammen med havnefogeden drøftet en placering ved slæbestedet,
op ad den østlige mole. (bilag 4). Som et alternativ til dette er der
udarbejdet et forslag til placering af en flydebro på ydersiden af molen (bilag
3). Alternativet anslås at kunne gennemføres på 660.000 kr.

I dialogforum var der en del drøftelser om sikkerheden ved
at udsætte kajakker i havnebassinet. Sejlklubben og fiskerne udtrykte bekymring
for, at der kunne ske sammenstød mellem kajakker og både i havnebassinet og i
indsejlingen, særligt i tilfælde af hårdt vejr. Kajakklubben bemærkede hertil,
at brugerne er uddannet og desuden ikke kan forventes at ville sejle ud i netop
hårdt vejr.

Administrationen bemærker hertil, at det er et lille
havnebassin og en vanskelig indsejling i hårdt vejr, hvorfor den generelt øgede
aktivitet i havnen presser faciliteterne, såvel i vandet som på land. Dette
stiller også krav til brugerne om at vise gensidig opmærksomhed og hensyn.

Administrationen anbefaler, at der gives tilladelse til
placering af flydebroen som drøftet mellem kajakklubben og havnefogeden. Det
alternative projekt vil være en god løsning, men kan ikke realiseres inden for
det nuværende budget.

**Økonomiske konsekvenser**

Ingen.

**Bilag**

|  |  |
| --- | --- |
| Flydebro | 326-2021-34667 |
| bilag002-Punkt326-2020-299249-Bilag326-2020-301721-(Dialogforum\_08.10.2) | 326-2021-34544 |
| bilag003-Punkt326-2020-299249-Bilag326-2020-301726-(Flydebro\_mod\_øst\_1.) | 326-2021-34545 |
| bilag004-Punkt326-2020-299249-Bilag326-2020-301729-(Flydebro\_i\_slæbeste) | 326-2021-34546 |